Opetukseen tulevan potilaan ohjaus

|  |  |
| --- | --- |
| Kuvaus: | Ohjeistus opetukseen tulevalle potilaalle |

Itä-Suomen yliopisto

Terveystieteiden tiedekunta

Lääketieteen laitos

Kliininen lääketiede

Iho- ja sukupuolitautien oppiaine

Arvoisa ihotautien poliklinikalle saapuva potilas

Olette tulossa tutkittavaksi ja hoidettavaksi Kuopion yliopistollisen sairaalan ihotautien poliklinikalle.

Tutkimuskäyntiinne liittyy lääketieteen opiskelijoiden opetusta. Tähän liittyen Teidät haastattelee ja tutkii lääketieteen kuudennen vuosikurssin opiskelija/opiskelijat. Samanaikaisesti opetuslääkäri, joka on ihotautien oppiaineen opettaja, perehtyy asiaanne, tutkii Teidät ja huolehtii lisätutkimusten ja hoidon järjestämisestä. Pyydämme Teitä varaamaan tutkimusta varten aikaa noin 1 tunti.

Edellä selostetulla tavalla tapahtuva oppiminen on lääkäriksi valmistuville erityisen tärkeää. Sen vuoksi toivomme Teidän suhtautuvan asiaan ymmärtäväisesti ja siten auttavan meitä opetustehtävässämme. Omasta puolestamme voimme luvata, että tutkimuksenne ja hoitonne ovat mahdollisimman perusteellisia.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ilkka Harvima

Professori